रूपवास में सड़कों का खस्ताहाल एवं मूलभूत सुविधाओं का अभाव
रूपवास | रूपवासउपखण्ड को बने हुए एक दशक से ज्यादा का समय हो चुका हैं। लेकिन आज तक किसी भी जनप्रतिनिधि ने क्षेत्र की मूलभूत समस्याओं बिजली, पानी, सड़क एवं रोजगार की मांग ठोस तरीके से नहीं की हैं। इस कारण उपखण्ड मुख्यालय का विकास ठप पड़ा हुआ हैं। उपखण्ड मे सबसे ज्यादा बुरा हाल सड़कों का हैं। शहर में उपखण्ड स्तर के सभी कार्यालय मौजूद होने के कारण रोजाना हजारों लोगो का आवागमन रहता हैं। लेकिन सड़कों के खस्ताहाल के कारण लोग अपनी दुर्दशा पर आंसू बहा रहे हैं। वही घाटौली से इब्रामिहपुर, मिल्सवा, कारई, नयागांव, मैरथा तक सड़क का नामोनिशान नहीं होने के कारण इन गांवो के बाशिंदे रोजाना सड़क पर उड़ रही धूल से परेशान हैं। पूर्व सरपंच अजबसिंह कारई ने बताया कि इन गांवो से रोजाना भरतपुर के लिए रोडवेज की बसे चला करती थी। लेकिन सड़कों के खस्ताहाल होने के कारण विभाग ने बसो का संचालन बंद कर दिया। ग्रामीणों ने सार्वजनिक निर्माण विभाग के मंत्री विद्यायक से उपखण्ड की खस्ताहाल सडको का मौका देखकर विभागीय अधिकारियो से स्टीमेट तैयार कराकर शीघ्र निर्माण कार्य शुरू कराने की मांग की हैं।
hin_Deva hin_Deva